**Terra de Lemos** é unha comarca galega situada ó sur da provincia de Lugo cuxa capital é Monforte de Lemos, que tamén é o concello máis poboado da comarca. A maioría da superficie (toda agás o concello de Bóveda) forma parte da Ribeira Sacra, da que Monforte tamén é a súa capital.

Pertencen á comarca de Terra de Lemos os seguintes concellos: Bóveda, Monforte de Lemos, Pantón, A Pobra do Brollón, O Saviñao e Sober.

A comarca linda ó norte coa comarca de Sarria, ó oeste coa comarca de Chantada, ó leste coa comarca de Quiroga e, ó sur coas comarcas ourensás de Ourense e Terra de Caldelas.

Xeografía
---------

### Situación

O Sil ó seu paso polo sur da comarca.A Terra de Lemos sitúase xeograficamente no sur da provincia de Lugo. Caracterízase polo gran val situado no centro da mesma, o **Val de Lemos**. Este val contrasta coas altas montañas sitas ó leste da comarca pertencentes a Serra do Courel e que serven de fronteira coa comarca de Quiroga xunto co río Lor. No sur, o río Sil marca a fronteira coa provincia de Ourense, igual que o río Miño no oeste coa comarca de Chantada.

### Orografía

Os principais sistemas montañosos sitúanse no leste, na Serra do Courel, entre Bóveda e O Saviñao, no suroeste de Pantón e no sur.
Cabe destacar as seguintes montañas que superan os 1000m de altitude e están sitas na Serra do Courel, no concello da Pobra do Brollón:

* Alto da Veneira (1.164 m)
* Alto da Serra (1.137 m)
* Chao das Lagas (1.060 m)
* Alto da Chá (1.021 m)

### Hidrografía

Os ríos da comarca pertencen ás cuncas hidrográficas dos dous ríos limítrofes da comarca e á súa vez os máis importantes, ás cuncas do Miño e do Sil.
O río máis importante da comarca é o **río Cabe**, que nace no concello do Incio. Este río que desemboca no Sil era moi importante xa na época romana, cando se abastecían e sacaban ouro deste río. En Monforte consérvase a Ponte Vella sobre este río, un dos monumentos característicos da vila. Tamén son importantes os ríos Mao, principal afluente do Cabe, e o río Lor, que fai de fronteira entre as comarcas de Quiroga e Terra de Lemos, afluente do Sil.

### Clima

O clima desta comarca é oceánico con tendencias continentais e fortes contrastes. Os invernos son longos, húmidos e con xeadas moderadas. As temperaturas chegan a valores por baixo dos -5º e as néboas están presentes regularmente. Os veráns son calorosos e secos, con noites frescas. No verán chéganse puntualmente a superar temperaturas máximas de 40º; e algunhas noites quedan preto dos 5º.

### Demografía

O mosteiro de San Vicente do Pino dende o río Cabe, en Monforte de Lemos.
Casa do Concello de Ferreira de Pantón.A poboación era, en 2020, de 29.780 habitantes distribuídos así:


| Concello | Habitantes |
| --- | --- |
|  Monforte de Lemos | 18.347 |
|  O Saviñao | 3.634 |
|  Pantón | 2.457 |
|  Sober | 2.260 |
|  A Pobra do Brollón | 1.632 |
|  Bóveda | 1.450 |
|



| Padrón municipal 2020 | 29.780 habitantes |
| --- | --- |
| Menores de 15 anos | 2.769 (9,30 %) |
| Entre 16 e 64 anos | 16.602 (55,75 %) |
| Maiores de 65 anos | 10.409 (34,95 %) |

#### Localidades máis poboadas

No 2020 as entidades poboacionais máis poboadas segundo o IGE eran:

* Monforte de Lemos: 15.993 hab.
* Escairón: 877 hab.
* O Castro de Ferreira: 408 hab.
* Bóveda: 389 hab.
* Sober: 338 hab.
* Rubián: 270 hab.
* A Pobra do Brollón: 257 hab.
* Toiriz: 155 hab.

Infraestruturas de transporte
-----------------------------

Na comarca de Terra de Lemos únense as estradas e liñas de ferrocarril procedentes da Coruña e Lugo, Ourense e Vigo, e Ponferrada, sendo un gran centro de comunicacións. A estación de ferrocarril de Monforte de Lemos é a máis importante da provincia.

### Principais estradas

* A estrada N-120 Ourense-Monforte de Lemos-Ponferrada: liga coas autovías A-52 en Ourense e A-6 en Ponferrada.
* O corredor CG-2.1 Lalín-Chantada-Monforte de Lemos: liga en Lalín coa autoestrada AP-53 Santiago de Compostela-Ourense.
* O corredor CG-2.2 Nadela-Sarria-Monforte de Lemos: liga coa N-120 en Monforte e coa A-6 en Lugo.
* A estrada LU-546 Lugo-Sarria-Monforte de Lemos
* LU-652 Bóveda-A Estación: une as estradas N-120 e LU-546 sen pasar por Monforte de Lemos e facilitando os traxectos entre Lugo e Ponferrada.

Está en proxecto a autovía A-76, que discorrerá paralela á N-120 e unirá Ourense con Ponferrada pasando por Monforte e dando acceso ao porto seco, actualmente en construción.

### Ferrocarril

Na comarca conflúen dúas liñas de ferrocarril:

* A Coruña-Palencia, pasando por Monforte de Lemos.
* Vigo-Ourense-Monforte de Lemos.

Hai 7 estacións na comarca: Monforte de Lemos (presta servizo para pasaxeiros de longo percorrido e media distancia, e mercancías), A Pobra do Brollón, Canaval, Areas, Santo Estevo do Sil e San Pedro do Sil (prestan servizo para pasaxeiros de media distancia) e Rubián (só para mercancías).

Galería de imaxes
-----------------

*Vexa o artigo principal en Galería de imaxes da comarca da Terra de Lemos*
*

Notas
-----

1. ↑  "DOG 63 do 03/04/1997 - DECRETO 65/1997, do 20 de febreiro, polo que se aproba definitivamente o mapa comarcal de Galicia.". *www.xunta.gal*. Consultado o 4 de novembro de 2023. TERRA DE LEMOS: comprende os concellos de: Bóveda, Monforte de Lemos, Pantón, Pobra de Brollón (A), Saviñao (O), Sober.
2. 1 2  "IGE - Información comarcal". *www.ige.eu*. Consultado o 2021-03-30.
3. 1 2  "Nomenclátor estatístico de Galicia". *www.ige.eu*. Arquivado dende o orixinal o 07 de febreiro de 2021. Consultado o 2021-03-30.

| * v
* c
* e
Concellos da comarca de Terra de Lemos |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|     | 
BóvedaBóveda
 | 
Monforte de LemosMonforte de Lemos
 | 
PantónPantón
 | 
A Pobra do BrollónA Pobra do Brollón
 | 
O SaviñaoO Saviñao
 | 
SoberSober
 |

 | Comarca da Terra de Lemos |

| * v
* c
* e
Galicia Galicia  ·  Comarcas de Galicia |
| --- |
| A Coruña | 
* Arzúa
* Barbanza
* A Barcala
* Bergantiños
* Betanzos
* A Coruña
* O Eume
* Ferrol
* Fisterra
* Muros
* Noia
* Ordes
* Ortegal
* Santiago
* O Sar
* A Terra de Melide
* A Terra de Soneira
* O Xallas

 |
| Lugo | 
* Os Ancares
* Chantada
* A Fonsagrada
* Lugo
* A Mariña Central
* A Mariña Occidental
* A Mariña Oriental
* Meira
* Quiroga
* Sarria
* A Terra Chá
* Terra de Lemos
* A Ulloa

 |
| Ourense | 
* Allariz - Maceda
* A Baixa Limia
* O Carballiño
* A Limia
* Ourense
* O Ribeiro
* A Terra de Caldelas
* A Terra de Celanova
* A Terra de Trives
* Valdeorras
* Verín
* Viana

 |
| Pontevedra | 
* O Baixo Miño
* Caldas
* O Condado
* Deza
* O Morrazo
* A Paradanta
* Pontevedra
* O Salnés
* Tabeirós - Terra de Montes
* Vigo

 |
| Naturais | 
* As Frieiras
* Mariña de Lugo
* Terra de Montes
* Val da Louriña
* Val Miñor

 |

|  |  |
| --- | --- |
| Control de autoridades | 
* Wd: Q509553
* WorldCat
* VIAF: 316430089

 |